
a SZÉTOSZTOTT  tálentomokról

· Máté 25,14-30.

I. A jelképes történet

1. Milyen körülmények között mondja el Jézus ezt a példázatát, ami egyúttal az üzenetének tartalmát és célját is meghatározza?

· Jézus az Olajfák-hegyén tartotta végidőről szóló beszédét a tanítványainak, aminek keretében ezt a példázatát is elmondta.

· Az elmondott példázat üzenete azt teszi hangsúlyossá, hogy Jézus dicsőséges visszajövetelére készülők nem tölthetik idejüket csupán semmittevő várakozásban, hanem aktív tevékenységet vár tőlük Isten.

· Ezzel összefüggésben Jézus sokszor elmondta, hogy a vele való találkozáshoz vigyázásra  és szorgalmas szolgálatra van szükség, ezért ebben a példázatban azt mondja el, hogy miként vigyázzanak, hogyan szolgálják Őt azok, akik Vele akarnak találkozni.

· A Vele való találkozás csak azoknak fog pozitív élményt jelenteni, akik hasznosan töltötték el a várakozás idejét.

2. Milyen jelképes személyeket mutatott be Jézus ebben a példázatában, és kiket jelképeznek ezek a szereplők?

· A távoli országba utazó gazda Jézus Krisztust jelképezi, hiszen amikor elhagyta a tanítványait, akkor valóban egy nagyon távoli országba utazott el, hiszen a Menny elég távolinak mondható.

· A három szolga, akiknek a gazda szétosztja a javait, Krisztus mindenkori tanítványait és követőit jelképezi, akiket a Biblia Isten szolgáinak is nevez. Róm. 6,16/a. 
· A Biblia szóhasználatában viszont Isten szolgájának lenni nem azt jelenti, mint ahogy a hétköznapi értelemben használjuk ezt a szót.

· Isten szolgálatában lenni már egy szabadon választott szolgálatot jelent, nem Isten kényszerít rá bennünket, nekünk kell eldönteni, hogy szolgálni akarjuk-e vagy nem. Jn. 8,32. 36. 

· A régi korokban, az ószövetségi időkben az ilyen önkéntes szolgák örökre elkötelezték magukat Uruk mellett, az ő Ura viszont esetenként a család tagjaivá fogadták be, hogy a ház Urának örököseivé lettek. V. Móz. 15,12-17.  v.ö:  I. Móz. 15,2-3.
3. Hogyan határozhatjuk meg a példázatbeli tálentum fogalmát, mi minden tartozik bele ebbe a meghatározásba?

· Tálentomnak mondható minden Istentől kapott ajándék, minden természetes és szerzett képesség, úgy testi, lelki és szellemi vonatkozásban.

· Ezeket az Istentől kapott képességeket viszont nem szabad összetéveszteni azzal, amit a Szentlélek osztogat az Egyházban, mint lelki ajándékok.

· Ezek az ajándékok ugyanis kizárólag csak azoknak adja Isten, akik az Ő művében végeznek valamilyen szolgálatot. Eféz. 4,11-13.
· A tálentomnak nevezett ajándékot mindenki kapott kivétel nélkül, csak nem egyforma mértékben, mert isten dönti el, hogy kinek mit és mennyit ad.

· Ilyen isteni ajándéknak tekinthető, ha valakinek szép énekhangja van, mások különböző zeneszerszámokat tudnak csodálatosan megszólaltatni, vagy éppen gyönyörűen tud hegedülni.

· Mások a kézműves alkotásban tudnak különleges képességet felmutatni.

· De a szép arc vagy az arányaiban szép test, ( a fizikai erő és az egészség szintén isteni ajándéknak tekinthető.

· De ide sorolható az értelmi képesség, ( a beszéd adománya, ( a személyiségünkből áradó befolyás, ( az idő amivel szabadon rendelkezhetünk, ( az anyagi javaink amit különböző módon használhatunk fel.

· Ezeket a képességeket viszont szabadon használhatjuk, mi dönthetjük el, hogy mikor, hol, hányszor és milyen célra használjuk, de egyszer majd számot kell arról, hogy mit tettünk vele, hogyan használtuk fel.

4. Lényeges-e az, hogy ki hány tálentumot kapott Istentől, illetve lehetséges-e az, hogy később a meglévőkön kívül még újabb tálentumot is kapjunk?

· Egyáltalán nem számít, hogy ki mennyi és milyen képességet kapott Istentől, egyedül az számít, hogy mire és hogyan használja.

· Az Isten szerinti értékrend alapján nem az növeli vagy csökkenti az ember értékét, hogy hány, illetve milyen tálentomot kapott, hanem az, hogy mit tesz vele.

· Minden ember bizonyos adottságokkal születik, amit Isten ajándékoz részére, ő azonban ezeket tovább fejlesztheti magában, illetve felhasználhatja tetszése szerint. 

· Ha valaki átadja magát Istennek, és Ő elvégzi benne szívének újjáteremtését és gondolkodásának a megváltozását, akkor a természetes képességei is átalakulhatnak benne az Isten művét szolgáló és építő lelki ajándékká.

· Ilyenképpen a meglévő képességeit „Krisztus megtisztítva és megjobbítva adja vissza, hogy dicsőségére és embertársaink áldására használjuk fel őket”.  (K.P. 224.)
· Ez az átalakulás csak az Istennel élő közösségben élő ember esetében lehetséges.

5. Felment-e Krisztus szolgálata alól azt, aki csak egy tálentumot kapott?

· Isten a tálentomok kiosztásával jellempróbát tart, ezért senkit sem ment fel a szolgálat alól az hogy keveset kapott.

· Aki a keveset sem hasznosítja, az a sokat is hasonló módon kezelné, elásná azokat, hiszen nem a tálentom mennyiségével van gondja, hanem az Urával való kapcsolatában.

· „A ki hű a kevesen, a sokon is hű az; és a ki a kevesen hamis, a sokon is hamis az.” Lk. 16,10.
· Ha Istenért, ami Urunkért készek vagyunk feladatokat vállalni, bármilyen kicsinek tűnhet is az, Ő azonban úgy fogadja, mintha a legnagyobb szolgálatot végeztük volna el.

· „Bármily csekély is tálentomod, Istennél van hely számára… Isten művében ezek a kicsiny tehetségek fogják a legértékesebb befolyást árasztani.” (KP 264,2)

· „Ne gondoljuk, hogy Isten is nagynak tartja azt, amit mi nagynak látunk, és ami nekünk csekélynek tűnik fel, azt Isten is annak tartja. Nem a mi dolgunk, hogy tálento-mainkat mérlegeljük vagy munkakörünket kiválasszuk.” (KP 267,3)
· Mindenki aszerint végzi dolgait az élet különböző területein, ahogyan az élete folyamán azt megszokta és rendszeressé tette.

· „Ismételt cselekedetekből alakulnak ki a szokások, a szokásokból alakul a jellem, és a jellemünk dönti el földi sorsunkat és örökéletünket is.” (KP 260,2)

· Dániel azzal dicsőítette meg Istent az akkori világbirodalom királyi háza előtt, majd a királyi rendeleten keresztül az egész Birodalom minden nemzetsége előtt, hogy mindennap rendszeresen imádkozott az Istenéhez. Dán. 6. fejezet
II. Tálentomok a gyakorlati életben

1. Hogyan és milyen módon tudjuk a legjobban hasznosítani értelmi képességeinket Isten szolgálatában?

· Az értelmi képességünket, mint isteni ajándékot, állandó tanulással, szorgalommal és kitartással fejleszteni és tökéletesíteni kell, hogy minél hasznosabb szolgái legyünk Istennek a környezetünkben élő emberek számára. 

· Ez a képzés azonban nem feltétlenül csak a földi tudományokban való ismeretekre vonatkozik, nagyobb jelentőségük van az örökkévaló dolgokkal összefüggő tudományok ismeretének.

· Az Isten iskolájában megszerzett tudományok ugyanis jól felhasználva embereket menthetnek meg a kárhozatból az örök életre.

· „Átlagos ésszel, önuralommal, jobb és több munkát tudunk végezni, mint amit a magasabb kiképzés és legnagyobb tehetség nyújthat önfegyelem nélkül.” (KP 241,f.)
2. Mit vár el Isten tőlünk a beszélőképességünk ajándékának felhasználásával kapcsolatban, hogyan használhatjuk ezt a legjobban?

· A beszélő képesség olyan hatalom, amit gondosan kell ápolnunk, amire ügyelni kell, különösen bizonyságtétel közben.

· Mindig lassan, érthetően, ünnepélyesen, az üzenet fontosságának megfelelő komolysággal beszéljünk Istenről és az örökkévaló evangéliumról.

· Vannak olyan beállítottságú emberek, akiknél a hírnök beszédmodora az üzenet elfogadását vagy elvetését jelenti.

· Beszéd alatt viszont nemcsak a kimondott szót kell érteni, hiszen beszélni tudunk a testünk különböző részeinek egy sajátos mozdulatával, a tekintetünk egy pillantásával is.

· A testbeszédnek ezt a megnyilatkozásait sokszor a kimondott szó elrejtésére vagy éppen a kétértelműségére használják egyesek.

· A beszéd adományának fejlesztésében a szülők szerepe és kötelessége az, hogy gyermekeiket tanítsák a helyes beszédre.

3. A befolyás adományával kapcsolatos felelősség csak a vezető emberekre vonatkozik, vagy minden ember gyakorol valamilyen befolyást a környezetére?

· Isten olyan befolyással ruházott fel minden embert, hogy teljesen lehetetlenné válik számára a csupán öncélú élet, ezért mindenki gyakorol valamilyen befolyást jó vagy rossz irányban.

· „Befolyásuk van szavainknak, cselekedeteinknek, ruházatunknak, magaviseletünknek, sőt még arckifejezésünknek is.” (KP 246,2.)

· A befolyás mértéke és következménye viszont nem minden esetben ellenőrizhető, hiszen a tudtunk nélkül és ellenőrizhetetlenül is árasztunk magunkból befolyást.

· „Mindenkit a belőle áradó sajátos légkör vesz körül… ami kihat minden emberre, akivel csak érintkezünk, akár tudatában vagyunk ennek, akár nem… Ez olyan felelősség, amely alól nincs felmentés.” (KP 246,1-2.)

4. Hogyan ítéli meg Isten azt, hogy az időt, mint adományt, ki hogyan használta fel?

· Az idő adományával kapcsolatban támasztja Isten a legszigorúbb és legpontosabb elszámolást, mert az eltékozolt időt már soha sem tudjuk visszaforgatni és jóvátenni.

· Ez vonatkozik az örökkévaló dolgokhoz való viszonyulásunkra is, de a mindennapi élet dolgaival kapcsolatos idő kihasználására is.

· Az idő jó kihasználása azért is nagyon fontos, mert az eltékozolt időt már nem tudjuk többé visszahozni, itt már nincs lehetőség helyrehozni a mulasztást.

· A szülőknek komoly kötelezettsége van arra vonatkozóan, hogy a gyermekeik megtanulják a krisztusi szolgálat leckéjét, meg kell tanítani gyermekeiket, hogy nem szoktathatják magukat hozzá a semmittevéshez.

5. Van-e jelentősége és következménye annak, hogy az egészségünkre, mint Isten ajándékára hogyan vigyázunk?

· Igen van, mert ha erre nem vigyázunk, akkor a többi adományunkat sem tudjuk jól hasznosítani.

· Lényeges-e megismernünk testünk felépítését és azokat a törvényszerűségeket, amik az egészséges működését meghatározzák, mert testünk az Isten Lelkének temploma, és kötelességünk vigyázni rá.

· „A test törvényének áthágása egyúttal az erkölcsi törvény áthágása is. Isten a szerzője a természetet uraló törvényeknek, és Ő a szerzője az erkölcsi törvénynek is. Saját kezével írta fel törvényét minden idegszálra, minden izomra és minden képességre, amelyet ránk bízott. Szervezetünk bármely részével való visszaélés: Isten törvényének áthágása.” (KP 252,1.)
6. Mit jelent Jézusnak az a kijelentése, amit a szolgák elszámoltatásának végén mond: „kevesen voltál hű, sokra bízlak ezután”?

· Ez a jézusi kijelentés érvényesül már itt e földi Isten-országában is, mert Isten már itt is kész mindig többet bízni arra szolgájára, aki hűségesen végzi feladatát a kevesen is.

· Ez vonatkozhat arra, hogy Isten újabb és újabb tálentumokat – azaz lelki ajándékokat –ad át neki ajándékba, hogy azokat is felhasználhassa haszonra.

· Mivel ez az újbóli megbízatás a ház Urának visszajövetele utáni számadást követően hangzik el, ezért ez Jézus dicsőséges visszajövetele utáni időszakra vonatkozik.

· „Az Úrnak igen sok a munkája, s az eljövendő életben azok részesülnek nagyobb örökségben, akik a jelen életükben a leghűebben és készségesen szolgálnak.” (KP 236,3.)
